કોદરામ ગામ આઝાદી પહેલા મોટુ વ્યાપારી મથક હતુ. કેરોસીન-રાયડો,ખાંડ,કપાસ વગેરેની લે વેચ માટે દુર દુર થી હોલસેલ વેપારીઓ કોદરામ ગામ આવતા હતા.કપાસની મોટી આવકના લીધે ગામમા હેંડલુમની મિલો (સંચા) પણ ચાલતી હતી.કોદરામ અને આસપાસ ના ગામો માંથી વણકરો અહિ રોજી રોટી મેળવતા હતા.ગાયકવાડ સ્ટેટ અને પાલણપુર સ્ટેટના સિમાડે આવેલ કોદરામ ગામ બોર્ડરનું કસ્ટમ કેન્દ્ર બની જવાથી ગામનું મહત્વ વધારે હતુ.એક બીજાના રાજ્યમાંથી માલની આવક જાવક પર વેરો લેવા માટે બને રાજ્યોએ પોત પોતાને સિમાડે ચોકીઓ મૂકી હતી.ખેરાલુ ખાતે ગાયકવાડની ચોકી હતી.પાલણપુર સ્ટેટના કસ્ટમ અધિકારી તરીકે નાનાભાઈ કોઠારી નિયુક્ત કરાયા હતા.